
Ministru kabineta sēdes protokollēmums

Informatīvais ziņojums "Par papildu valsts budžeta saistību uzņemšanos Ziemeļvalstu un Baltijas valstu mobilitātes programmas "Valsts administrācija” līdzfinansētā projekta “Latvijas un Ziemeļvalstu sadarbības un pieredzes apmaiņas veicināšana enerģētikas un klimata jomā, kā arī būvniecības jomā"

· 1. Pieņemt zināšanai iesniegto informatīvo ziņojumu.
· 2. Atļaut Ekonomikas ministrijai (Būvniecības valsts kontroles birojam) uzņemties 2023. gadā papildu valsts budžeta saistības 19 730 euro apmērā un slēgt līgumu ar Ziemeļvalstu ministru padomi par projekta “Latvijas un Ziemeļvalstu sadarbības un pieredzes apmaiņas veicināšana enerģētikas un klimata jomā, kā arī būvniecības jomā”, kurš tiks īstenots Ziemeļvalstu un Baltijas valstu mobilitātes programmas „Valsts administrācija” ietvaros, īstenošanu.
· 3. Paredzēt, ka nepieciešamais finansējums 9 668 euro apmērā atbilstoši noslēgtā līguma nosacījumiem nacionālā līdzfinansējuma segšanai un priekšfinansējuma nodrošināšanai tiks pārdalīts no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai”.
· 4. Ekonomikas ministrijai sagatavot un normatīvajos aktos noteiktajā kārtībā iesniegt Finanšu ministrijai pieprasījumu par apropriācijas pārdali no 74. resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai”.
· 5. Pēc gala maksājuma saņemšanas Ekonomikas ministrijai nodrošināt līdzekļu ieskaitīšanu valsts pamatbudžeta ieņēmumos. 

